Ello ijtimoiy tarmog‘i Facebook’ning o‘zida Facebook’ga qarshi reklama kampaniyasini boshladi, deb xabar bermoqda Mic.com portali. Ello ushbu tadbir doirasida Facebook foydalanuvchilari ongiga ushbu ijtimoiy tarmoq ular haqidagi barcha ma’lumotlarni reklama beruvchilarga taqdim qilishini yetkazmoqchi. Reklama beruvchilar esa bu ma’lumotlardan kim bilan aloqa qilayotganlarini aniq biladilar. Misol uchun, Nyu-Yorkda juftisiz yashaydiganlarga “Biz Nyu-Yorkda bir o‘zingiz ekanligingizni bilamiz” degan so‘zlar bilan reklama ko‘rsatiladi. Ello bu reklamadan xoli ijtimoiy tarmoq bo‘lib, o‘zini Facebook’ning “raqibi” sifatida tavsiflaydi. Bu ijtimoiy tarmoq minimal ko‘rinishdagi interfeys bilan farqlanadi va birinchi navbatda ijodkor odamlarga va kontentga yo‘naltirilgan.